آوروپا بیرلیگی شوراسی‌نین رهبری شارل میشل تورکیه ایله یاپیجی دیالوقا ایمکان یاراتماغی هدف‌له‌دیک‌لرینی بیلدیریب.
میشل 1-2 اوکتبر تاریخ‌لرینده بلژیک-ین پایتاختی بروکسل-ده کئچیریله‌جک آوروپا بیرلیگی شوراسی ایجلاسیندان اوول آوروپا بیرلیگی اؤلکه‌لری‌نین لیدرلرینه گؤندردیگی دعوت مکتوبونو یاییملاییب.
ایکی گونلوک گؤروشون اساس مسئله‌سی‌نین آوروپانین دونیا‌داکی یئری و اؤز تالعینی فورمالاشدیرما قابیلیتی اولاجاغینی ایفاده ائدن میشل آوروپا بیرلیگی- چین موناسیبت‌لری‌نین ایلک ایجلاسدا موذاکیره ائدیله جگینی بیلدیریب.
ایلک ایجلاسین سونوندا بلاروس‌داکی وضعیت روسیا‌داکی موخالیفتین لیدری آلکسی ناوالنی‌نین زهرلنمه‌سی و داغلیق قاراباغ مسئله‌لرینه توخونا‌جاق‌لارینی دئین میشل شام یئمگی‌نین ایسه تامامیله آغ دنیزیندکی وضعیت و تورکیه ایله علاقه‌لره حصر ائدیله جگینی سؤیله‌ییب.
"مقصدیمیز بوتون بؤلگه‌ده ثابت‌لیک و تهلوکه‌سیزلیگی تامین ائتمک اوچون تورکیه ایله یاپیجی بیر دیالوقا ایمکانی یاراتماق‌دیر" ایفاده‌سینی ایشله‌دن میشل آوروپا بیرلیگی عضو‌لری‌نین اگمنلیگینه حؤرمت ائتمه‌یی هدف‌له‌دیک‌لرینی بیلدیریب. میشل بونون آنجاق تورکیه-‌نین یاپیجی رفتارینی گؤسترمه‌سیله مومکون اولاجاغینی مودافعه ائدیب و آوروپا بیرلیگی ایله عضو‌لری‌نین ماراق‌لارینی قوروماق اوچون بوتون سئچیم‌لرین ماسادا اولدوغو مئساژینی وئریب.
